WEB-SERVENTA	En resumit, en quinze dies siguec dehòra de perilh eth herit, e en vint declarèc eth cirurgian qu'ère deth tot guarit, e ja en aguest temps auie hèt veir Tomás que l'auien arribat cinquanta escuts de Sevilla, e en treiguent-les eth dera sua pòcha, se les autregèc ar ostalièr damb cartes e identificacion simulada deth sòn patron; e coma qu'ar ostalièr l'interassaue pas guaire verificar era vertat d'aquera correspondéncia, cuelhec es sòs, que, per èster en escuts d'aur, l'alegrauen fòrça.